Դիվիզիոնն ապահովված է հատուկ տեխնիկայով՝ ամբարձիչներ, քարշակներ, լաբորատոր մեքենաներ: Իսկ սպիտակ սավանի տակ ռեգլամենտային հարթակն է, որի վրա ստացիոնար եղանակով ստուգվում է «Սմերչի» հրթիռը: Բազում դարակներում էլ պահվում են մանր ու մեծ անհրաժեշտ դետալներ: «Որոշ մասեր արտադրվում են հայրենական գործարաններում: Օրինակ՝ հրթիռի հիրոսկոպային սարքի խոշորացույցը»,-ասում է փոխգնդապետ Եպիսկոպոսյանը, ապա բացում երկարուկ արկղերը: Աշխատանքային տարբեր գործիքներ են, յուրահատուկ բանալիների մի մեծ հավաքածու, որոնցից ամեն մեկն իր գործառույթն ունի: